He valmistuivat IT-konsulteiksi 12 viikossa – Kaikki työllistyivät, ja opiskelijoista poikkeuksellisen moni oli naisia

Tänä syksynä ensimmäistä kertaa järjestetty tiiviskurssi IT-alalle päättyi perjantaina.

Hennileena Calonius (vas.), Josefin Reuter ja Riina Purovesi esittelevät lopputyötään luokan edessä.­

Tunnelma on jännittynyt, mutta iloisen kupliva.

Luokan edessä seisovat Riina Purovesi, Hennileena Calonius ja Josefin Reuter punaisissa jouluneuleissaan. He erottautuvat muusta luokasta, joka on pukeutunut siististi esimerkiksi puvuntakkeihin ja kauluspaitoihin.